title: Smernica Komisie 93/21/EHS z 27. apríla 1993, ktorou sa technickému pokroku osemnástykrát prispôsobuje smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok

text:
Dôležité právne oznámenie

|

31993L0021

Úradný vestník L 110 , 04/05/1993 S. 0020 - 0021 Fínske špeciálne vydanie: Kapitola 13 Zväzok 24 S. 0037  Švédske špeciálne vydanie: Kapitola 13 Zväzok 24 S. 0037

		Smernica Komisie 93/21/EHSz 27. apríla 1993,ktorou sa technickému pokroku osemnástykrát prispôsobuje smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látokKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou Komisie 92/69/EHS [2], najmä na jej články 28 a 29,keďže smernica Rady 92/32/EHS [3] mení a dopĺňa smernicu 67/548/EHS pokiaľ ide o ustanovenia týkajúce sa klasifikácie a označovania nebezpečných látok;keďže v prílohe II k smernici 67/548/EHS sú uvedené symboly a označenia nebezpečenstva; keďže je nevyhnutné zaviesť nový symbol pre látky "nebezpečné pre životné prostredie";keďže v prílohe III k smernici 67/548/EHS je uvedený zoznam výrazov označujúcich určité riziká, ktoré súvisia s nebezpečnými látkami; keďže je nevyhnutné zaviesť nové výrazy, ktoré označujú nebezpečenstvo pre zdravie toxických látok pre reprodukciu; keďže je tiež nevyhnutné zaviesť nové kombinované rizikové výrazy označujúce nebezpečenstvo pre životné prostredie;keďže v prílohe IV k smernici 67/548/EHS je uvedený zoznam bezpečnostných pokynov týkajúcich sa nebezpečných látok; keďže je nevyhnutné zmeniť určité výrazy, ktoré obsahujú bezpečnostné pokyny týkajúce sa nebezpečenstva pre životné prostredie; keďže je nevyhnutné zaviesť určité kombinované výrazy týkajúce sa použitia nebezpečných látok a prípravkov;keďže v prílohe VI k smernici 67/548/EHS je uvedený návod na klasifikáciu a označovanie nebezpečných látok a prípravkov; keďže je potrebné zmeniť a doplniť tento návod tak, aby obsahoval zmeny vyplývajúce zo smernice 92/32/EHS;keďže ustanovenia tejto smernice sú v súlade so stanoviskom Výboru pre prispôsobovanie smerníc technickému pokroku na odstraňovanie technických prekážok obchodu s nebezpečnými látkami a prípravkami,PRIJALA TÚTO SMERNICU:Článok 1Smernica 67/548/EHS sa mení a dopĺňa takto:1. príloha II sa nahrádza prílohou I k tejto smernici;2. príloha III sa nahrádza prílohou II k tejto smernici;3. príloha IV sa nahrádza prílohou III k tejto smernici;4. v prílohe V sa metóda B.2: Akútna toxicita (vdychovanie), oddiel 1.6.2.4, (Limitné skúšky) nahrádza takto:"1.6.2.4. Limitná skúškaAk sa u piatich samčekov a piatich samičiek pokusných zvierat vystaveným na štyri hodiny 20mg/l plynu alebo 5mg/l aerosolu prípadne častíc (alebo maximálnym dosiahnuteľným koncentráciám tam, kde toto v dôsledku fyzikálnych alebo chemických vlastností, napríklad výbušných, skúšanej látky nie je možné) nedokáže mortalita spojená s látkou počas 14 dní nasledujúcich po skúške, ďalšie skúšanie sa nepokladá za nevyhnutné.";5. príloha VI, časť I a II sa nahrádzajú prílohou IV k tejto smernici.Článok 21. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 1. júla 1994, s výnimkou tých, ktoré sa uplatňujú na prenosné fľaše na plyn, ktoré obsahujú bután, propán alebo skvapalnený zemný plyn. Bezodkladne o tom informujú Komisiu.2. Členské štáty prijmú zákony, iné právne predpisy a správne opatrenia potrebné na dosiahnutie súladu s prílohou IV kapitolou 8.1 tejto smernice do tej miery do akej sa táto uplatňuje na prenosné fľaše na plyn, ktoré obsahujú bután, propán alebo skvapalnený zemný plyn do 31. októbra 1997. Bezodkladne o tom informujú Komisiu.3. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica je adresovaná členským štátom.V Bruseli 27. apríla 1993Za KomisiuYannis Paleokrassasčlen Komisie[1] Ú. v. ES 196, 16.8.1967, s. 1.[2] Ú. v. ES L 383, 29.12.1992, s. 113.[3] Ú. v. ES L 154, 5.6.1992, s. 1.--------------------------------------------------PRÍLOHA ISymboly a označenia nebezpečnosti pre nebezpečné látky a prípravkyPozri smernicu Komisie 2001/59/ES, Ú. v. L 332, 28.12.2000, s. 81.--------------------------------------------------PRÍLOHA IIPovaha špecifických rizík spojených s nebezpečnými látkami a prípravkamiPozri smernicu Komisie 2001/59/ES, Ú. v. L 332, 28.12.2000, s. 81.--------------------------------------------------PRÍLOHA IIIŠtandardné pokyny pre bezpečné zaobchádzanie s nebezpečnými látkami a prípravkamiPozri smernicu Komisie 2001/59/ES, Ú. v. L 332, 28.12.2000, s. 81.--------------------------------------------------PRÍLOHA IVVšeobecné požiadavky na klasifikáciu a označovanie nebezpečných látok a prípravkovPozri smernicu Komisie 2001/59/ES, Ú. v. L 332, 28.12.2000, s. 81.--------------------------------------------------


title: Smernica Komisie 2008/123/ES z  18. decembra 2008 , ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy II a VII technickému pokroku (Text s významom pre EHP)

text:
               19.12.2008

               SK

               Úradný vestník Európskej únie

               L 340/71

      SMERNICA KOMISIE 2008/123/ES
   z 18. decembra 2008,
   ktorou sa mení a dopĺňa smernica Rady 76/768/EHS týkajúca sa kozmetických výrobkov s cieľom prispôsobiť jej prílohy II a VII technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre spotrebné výrobky,
   keďže:

               (1)

               Vedecký výbor pre spotrebné výrobky (Scientific Committee on Consumer Products, SCCP) dospel vo svojom stanovisku z 20. júna 2006 k záveru, že „napriek tomu, že kyselina 4-aminobenzoová (PABA) je v súčasnosti povolená a používa sa na ochranu pred slnečným žiarením, v priebehu hodnotenia dokumentácie sa ukázalo, že mnohé z informácií nespĺňajú platné normy a usmernenia“. Aby mohol SCCP riadne posúdiť riziko kyseliny 4-aminobenzoovej, požiadal kozmetický priemysel o predloženie novej dokumentácie s dodatočnými bezpečnostnými údajmi spĺňajúcimi súčasné normy a usmernenia SCCP, a to do 1. júla 2007.

               (2)

               Kozmetický priemysel neposkytol žiadne doplňujúce údaje o bezpečnosti, ktoré vo svojom stanovisku z 20. júna 2006 požadoval Vedecky výbor pre spotrebné výrobky.

               (3)

               Bez riadneho posúdenia rizika sa použitie kyseliny 4-aminobenzoovej ako UV filtra v kozmetických výrobkoch nemôže považovať za bezpečné, a preto by sa daná kyselina mala vypustiť z prílohy VII a uviesť v prílohe II k smernici 76/768/EHS.

               (4)

               Pokiaľ ide o Diethylamino Hydroxybenzoyl Hexyl Benzoate (INCI), SCCP vo svojom stanovisku z 15. apríla 2008 dospel k záveru, že použitie tejto látky v maximálnej 10 % koncentrácii v kozmetických výrobkoch vrátane výrobkov na ochranu pred slnečným žiarením nepredstavuje pre spotrebiteľa riziko. Na rozšírenie rozsahu povoleného použitia tejto látky by sa mal zmeniť a doplniť stĺpec „c“ záznamu 28 v prílohe VII k smernici 76/786/EHS.

               (5)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   Prílohy II a VII k smernici 76/768/EHS sa menia a dopĺňajú v súlade s prílohou k tejto smernici.
   Článok 2
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 8. júla 2009. Komisii bezodkladne oznámia znenie týchto ustanovení.
   Ustanovenia v bode 3 prílohy k tejto smernici začnú členské štáty uplatňovať od 8. júla 2009.
   Ustanovenia v bode 1 a 2 prílohy k tejto smernici začnú uplatňovať od 8. októbra 2009.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. decembra 2008

            Za Komisiu

         Günter VERHEUGEN

            podpredseda

      (1)  Ú. v. ES L 262, 27.9.1976, s. 169.

      PRÍLOHA
      Smernica 76/768/EHS sa mení a dopĺňa takto:

                  1.

                  V prílohe II sa záznam 167 „estery kyseliny 4-aminobenzoovej, s voľnou aminovou skupinou, s výnimkou tej, ktorá je uvedená v prílohe VII časti 2“ nahrádza záznamom „kyselina 4-aminobenzoová a jej estery, s voľnou aminovou skupinou“.

                  2.

                  Z prílohy VII sa vypúšťa záznam 1.

                  3.

                  V prílohe VII sa v zázname 28 zo stĺpca „c“ vypúšťajú slová „vo výrobkoch na ochranu pred slnečným žiarením“.